**Zápisnica**

**zo zhromaždenia vlastníkov pozemkov v katastrálnom území Bziny v lokalite Dielnice v konaní o jednoduché pozemkové úpravy**

 **konaného dňa 12. 10. 2014, so začiatkom o 15.00 hodine v klubovni futbalového ihriska Bzinách**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:** za Obecný úrad Bziny:

 PhDr. Ján Beňuš, starosta obce Bziny

za OÚ Dolný Kubín, pozemkový a lesný odbor :

 Ing. Beáta Kormančíková

za vlastníkov :

 podľa prezenčnej listiny

 za spracovateľa :

 Ing. Norbert Molnár

   Program::

1. Otvorenie
2. Informácia o projekte jednoduchých pozemkových úprav v k. ú. Bziny, lokalita Dielnice
3. Diskusia
4. Záver

Zhromaždenie účastníkov konania jednoduchých pozemkových úprav otvoril a viedol PhDr. Ján Beňuš, ktorý v úvode privítal vlastníkov pozemkov nachádzajúcich sa v katastrálnom území Bziny, v lokalite s chotárnym názvom Dielnice, ktorí boli prítomní na základe pozvánky Obecného úradu Bziny.

**K bodu 1:**

**Otvorenie**

 PhDr. Ján Beňuš v úvode oboznámil prítomných vlastníkov s obsahom verejného prerokovania, s potrebami nového usporiadania vlastníctva pozemkov z dôvodu požiadavky o investičnú výstavbu (individuálnu bytovú výstavbu) v tejto lokalite.

**K bodu 2:**

**Informácia o projekte jednoduchých pozemkových úprav**

 Ing. Kormančíková a Ing. Molnár, vysvetlili postup celého konania o pozemkových úpravách, ktoré sa budú konať po jednotlivých etapách v zmysle zákona č. 330/1991 Zb. v znení neskorších predpisov. Ďalej objasnili podmienky, za akých sa pozemkové úpravy vykonávajú (súhlas väčšiny vlastníkov), formu komunikácie úradu a zhotoviteľa s vlastníkmi. Zdôraznili výhody pozemkových úprav pre ďalšie využitie pozemkov v tejto lokalite, kde podľa schváleného územného plánu obce Bziny sa v budúcnosti uskutoční bytová výstavba a je potrebné usporiadať vlastníctvo pozemkov tak, aby bolo možné výstavbu realizovať. Okrem iného vysvetlili finančné výhody pozemkových úprav, kde náklady vlastníkov sú podstatne nižšie ako individuálne vysporiadanie tzn.: prevody vlastníctva so spoluvlastníkmi formou kúpnopredajných zmlúv, geometrické zameranie, následné vyňatie z poľ. pôdneho fondu a riešenie prístupu k pozemkom.

 Ing. Molnár predbežne rozdelil územie lokality Dielnice na 5 častí tzv. blokov, v ktorých sa budú umiestňovať nové pozemky. V rámci týchto piatich blokov oslovil 1 vlastníka z každého bloku, ktorí by boli členovia prípravného výboru a ich prostredníctvom sa bude komunikovať pri príprave ale aj samotnom konaní v pozemkových úpravách.

Sú to nasledovní vlastníci:

Jozef Cengel

František Záhora

Vratislav Maretta

Mária Jendrišková

Ladislav Adamec

Milan Banďoš

Patrik Bukna

Všetci horeuvedení súhlasili.

**K bodu 3:**

**Diskusia**

PhDr. Ján Beňuš vyzval prítomných vlastníkov o vyslovenie prípadných otázok k danej problematike.

Objasnenie ceny a príspevku vlastníkov za vypracovanie pozemkových úprav:

* Predpokladaná cena je uvedená v anketovom lístku kde svojim podpisom prejavili vlastníci svoj súhlas s pozemkovými úpravami a bola stanovená na 0,10 € za 1m2 pôvodných pozemkov každého vlastníka.
* Vlastníci z pôvodnej výmery svojich pozemkov prispejú na cesty max. 10 %.
* Príspevkom Obce bude zabezpečenie sietí, kanalizácie a vodovodu.
* Cenu 0,10 € za 1m2  navrhli prítomní záväzne uviesť v stanovách združenia účastníkov konania o jednoduchých pozemkových úpravách v lokalite Dielnice.

Zmena druhu pozemku:

* Okresný úrad, pozemkový a lesný odbor preverí, či za vyňatie z poľ. pôdy v danej lokalite sa platia odvody a v akej výške
* Pri zmene druhu pozemku na ostatnú, je možnosť zo strany Obce Bziny všeobecne záväzným nariadením po odsúhlasení obecným zastupiteľstvom zabezpečiť, že po ukončení pozemkových úprav v lokalite Dielnice bude daň za pozemky znížená.

Vedenie vysokého napätia:

* V územnom pláne obce je zahrnutá prekládka vedenia
* V rámci vypracovania všeobecných zásad a funkčného usporiadania územia bude potrené vyžiadať od  Slovenských elektrární a.s. vyjadrenie o umiestnení ich sietí

Zamokrenie lokality Dielnice:

* Je potrebné preveriť možnosť odvodnenia územia

 V závere prerokovania PhDr. Ján Beňuš poďakoval prítomným za ich účasť na zhromaždení účastníkov projektu pozemkových úprav.

Bziny, dňa 12.10.2014

 PhDr. Ján Beňuš

 starosta obce Bziny

Zapísal: